
Návrh uznesenia


UZNESENIE č. ......../2023
zo dňa 15. 12. 2023

Zastupiteľstvo Bratislavského samosprávneho kraja po prerokovaní materiálu


A schvaľuje


Dodatok č. 3 k Zmluve o poskytnutí finančného príspevku pre projekt „Ecoregion SKHU“ v rámci Programu spolupráce Interreg V-A Slovenská republika-Maďarsko 2014 – 2020


B ukladá


riaditeľke Úradu Bratislavského samosprávneho kraja zabezpečiť podpis Dodatku č. 3 k Zmluve o poskytnutí finančného príspevku pre projekt „Ecoregion SKHU“ v rámci Programu spolupráce Interreg V-A Slovenská republika-Maďarsko 2014 - 2020

Termín: 29. 12. 2023
















D ô v o d o v á  s p r á v a


Zastupiteľstvo Bratislavského samosprávneho kraja dňa 08.11.2019 schválilo Uznesením č.198/2019 vstup Bratislavského samosprávneho kraja do projektu „Ecoregion SKHU“ a povinné vlastné spolufinancovanie projektu vo výške 5%, t.j. 57 500,00 EUR. Projekt bol schválený v rámci Programu spolupráce Interreg Slovenská republika-Maďarsko 2014-2020.
Dňa 17.5.2021 bola podpísaná zmluva o nenávratný finančný príspevok – Subsidy contract (ďalej len Zmluva) medzi BSK a Ministerstvom zahraničných vecí a obchodu Maďarska ako Riadiaceho orgánu. Zmluva vymedzuje práva a povinnosti hlavného prijímateľa a ostatných prijímateľov príspevku a harmonogram financovania. 
Dňa 17.12.2021 bol schválený Dodatok č. 1 k Zmluve, ktorý pojednával o zmene podmienky  určenej v Prílohe č. V Zmluvy, nariadenej partnerovi projektu Ing. Zoltán Jankó – VODNETURY.sk. Dodatkom bola predĺžená lehota na predloženie právoplatného stavebného povolenia na výstavbu drevených domčekov v Dobrohošti z 30.09.2021 na 31.12.2021.
Dňa 27.01.2023 bol schválený  Dodatku č. 2 k Zmluve, ktorý pojednával o predĺžení projektu a implementácie projektových aktivít o 8 mesiacov, t. j. z 30.06.2023 na 31.10.2022, ako aj presune finančných prostriedkov z rozpočtu hlavného partnera (BSK) na partnera Ing. Zoltán Jankó – VODNETURY.sk.
Predmetom predkladaného Dodatku č. 3 k Zmluve (ďalej len Dodatok č. 3) do Zastupiteľstva BSK je predĺženie projektu a implementácie projektových aktivít o 6 mesiacov, t. j. z  31.10.2022 na 31.12.2023. Zároveň pojednáva o presune finančných prostriedkov medzi partnermi projektu, za účelom efektívneho dočerpania poskytnutých zdrojov a navýšení rozpočtu projektu z 1 950 000,00 EUR na 1 988 033,00 EUR.  
Nakoľko sa jedná o medzinárodnú zmluvu, právne záväzná je anglická verzia dokumentu, pričom v prílohe sa nachádza preklad do slovenského jazyka. 


Projekt „Ecoregion SKHU“

Operačný program:	Program spolupráce Interreg V-A Slovenská republika – Maďarsko 2014-2020
Prioritná os 1:	„Príroda a kultúra“
Špecifický cieľ 1.2: 	„Spoločný rozvoj prírodného dedičstva“

Hlavný cieľ projektu:
Systémová podpora spolupráce verejných a súkromných inštitúcií s cieľom ochrany prírodného dedičstva v slovenskom a maďarskom pohraničí, s dôrazom na zvyšovanie environmentálneho povedomia verejnosti prostredníctvom budovania vzdelávacej infraštruktúry v oblasti environmentálnej výchovy a podpory ekoturistických služieb.

Individuálne ciele: 
1. Vytvorenie kvalitnej a dostupnej infraštruktúry pre návštevníkov území s prírodným dedičstvom 
1. Zabezpečenie rozvoja ekoturistických služieb prostredníctvom podpory lokálnych malých a stredných podnikateľov v oblasti prírodného turizmu a ekoturizmu.

Aktivity BSK: 
1. Revitalizácia záhrady kaštieľa v Čunove;
1. Dovybavenie ekocentra edukatívnymi exponátmi a interaktívnymi modelmi (2 učebne – tematicky zamerané na lúky a polia);
1. Vzdelávacie programy pre žiakov a študentov škôl v prihraničnom regióne, zamerané na ochranu prírody a biodiverzity;
1. Inštalácia prírodných prvkov;
1. Publicita a informovanosť.

Výstupy projektu: 
1. Revitalizovaná záhrada ekocentra so zameraním na prezentáciu prírodného dedičstva podunajského regiónu v slovensko-maďarskom území;
1. Vytvorenie spoločnej cezhraničnej ponuky v oblasti prírodného turizmu;
1. Vytvorenie enviro-vzdelávacích programov a študijných materiálov pre rôzne cieľové skupiny;
1. Vybudovanie náučného chodníka v blízkom okolí ekocentra.

Projektoví partneri za SK:
· Bratislavský samosprávny kraj (BSK)
· Ing. Zoltán Jankó - VONDETURY.sk

Projektoví partneri za HU:
· Prírodný park Szigetköz
· Pisztráng Kör, o. z.
· Obec Kimle

Celkový rozpočet projektu: 1 988 033,00 EUR
Zdroj podpory: Európsky fond regionálneho rozvoja (EFRR), štátny rozpočet, vlastné spolufinancovanie





Prílohy: 
Dodatok č. 3 Zmluvy - právne záväzná anglická verzia + preklad

